El Centre de Formació de Persones Adultes d'Alaquàs celebra la clausura del seu curs
25/06/2013

# El Centre de Formació de Persones Adultes d'Alaquàs celebra la clausura del seu curs

*   25/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13877

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13877%2F0&title=Ajuntament%20d%27Alaqu%C3%A0s.%20Premsa.El%20Centre%20de%20Formaci%C3%B3%20de%20Persones%20Adultes%20d%27Alaqu%C3%A0s%20celebra%20la%20clausura%20del%20seu%20curs)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13877/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13877/25062013dsc01770_Form_4.jpg)](https://www.alaquas.org/ficheros/documentos/2013/2/13877/25062013dsc01770_Form_10.jpg "<a href='https://www.alaquas.org/ficheros/documentos/2013/2/13877/25062013dsc01770_Form_10.jpg' target=_blank><i class='fa fa-external-link' aria-hidden='true'></i>.El Centre de Formació de Persones Adultes d'Alaquàs celebra la clausura del seu curs</a>")

Elvira García Campos: "El Centre de Persones Adultes d'Alaquàs té un valor i un benefici social incalculable. Continuarem apostant per la seua permanència i per la qualitat de l'educació pública com un dret fonamental dels nostres veïns i veïnes"

El Centre de Formació de Persones Adultes Enric Valor d'Alaquàs va celebrar el dijous 20 de juny la cloenda del curs 2012-2013 al Castell d'Alaquàs. Amb la presència de centenars d'alumnes, l'alcaldessa d'Alaquàs, Elvira García Campos i el director de l'escola, Carlos Segura Esteban van donar per finalitzat aquest curs en el que vora 900 alaquasers i alaquaseres s'han pogut formar gràcies a la diversa oferta formativa que s'ha possibilitat per a totes les edats.

En les intervencions, l'alcaldessa d'Alaquàs, Elvira García Campos, va felicitar l'alumnat i el professorat pel treball realitzat en aquest any i va renovar públicament el seu "compromís per continuar fent del Centre de Persones Adultes d'Alaquàs un espai públic al servei de la ciutadania i per garantir que l'educació pública continue sent un dret fonamental per als veïns i veïnes". La primera edil va argumentar que "en els temps en què vivim no podem fer-nos eco dels mercats i del mercantilisme, sinó que hem de treballar per l'educació i per aquest centre que amb un preu i un benefici social incalculable".

Aixímateix, el director de l'escola, va agrair públicament a l'Ajuntament d'Alaquàs l'esforç que realitza per mantindre l'oferta formativa d'aquest centre públic i va felicitar el professorat pel seu treball.

A continuació es va oferir una projecció dels sketches realitzats al taller dirigit per Carles García recentment amb motiu de la Setmana Cultural.

Amb aquest acte es dona per finalitzada la Setmana Cultural que el centre educatiu vé celebrant des del passat 13 de juny amb una diversitat d'activitats culturals i lúdiques entre les que destaquen un viatge de fi de curs, la projecció de diverses pel·lícules i tallers de manualitats.

El Centre Públic de Formació de Persones Adultes Enric Valor d'Alaquàs ha oferit una ampla oferta formativa en aquest curs: Graduat en Educació Secundària, cursos en Alfabetització i d'iniciació a la formació bàsica, cursos de castellà per a persones estrangeres juntament amb cursos de valencià de tots els nivells de la Junta Qualificadora de Coneixements de Valencià, cursos de preparació per a la prova d'accés a la Universitat per a majors de 25 anys i per a la prova d'accés a Cicles Formatius de Grau Superior. També s'ha comptat amb un taller literari, cursos d'idiomes d'iniciació a més de cursos i tallers d'animació sociocultural i agilitat mental.